नियम बदलकर रसूखदारों को बांटे नर्सिंग स्कूल-कॉलेज
पहले योग्य माना : स्वास्थ्यविभाग की छह सदस्यीय चयन कमेटी को प्रदेश में नर्सिंग स्कूल कॉलेजों का आवंटन करना था। 29 जुलाई को आवेदन मांगे। अंतिम तिथि 2 सितंबर तक 498 आवेदन आए। आईएनसी के इंस्पेक्टर्स ने स्कूल-कॉलेजों के मापदंडों के अनुकूल होने का आकलन किया। इसके बाद स्वास्थ्य विभाग की कमेटी ने 16 दिसंबर को 32 कॉलेजों को मान्यता के योग्य माना।
फिरनियम बदल अयोग्य किया : स्कूल-कॉलेजोंको मान्यता दी जाती उससे एक दिन पहले कमेटी की फिर मीटिंग हुई। फैसला लिया गया कि पेरेंटल हास्पिटल संचालकों को मान्यता नहीं दी जाएगी। दूसरी ओर, आईएनसी के नियमों में साफ है कि पेरेंटल हॉस्पिटल संचालकों को भी मान्यता दी जा सकती है। यानी मर्जी से नियम बदल लिया गया। पेरेंटल हॉस्पिटल यानी किन्हीं दो अस्पतालों को मिलाकर पेशेंट बेड की अनिवार्य न्यूनतम योग्यता काे पूरा करना।
इसलिए उठ रहे हैं आवंटन पर सवाल
इन स्कूल-कॉलेजों को मिली मान्यता
{वीर तेजाजी नर्सिंग स्कूल, नागौर। नागौर के वर्तमान सांसद सीआर चौधरी का है।
{अनंता जीएनएम नर्सिंग स्कूल, राजसमंद। यह मार्बल बिजनेसमैन नितिन अग्रवाल का है।
{तिरुपति नर्सिंग स्कूल, उदयपुर और वेंकटेश्वर नर्सिंग स्कूल, उदयपुर। दोनों ही मार्बल कारोबारी बी.आर. अग्रवाल के हैं।
{भंडारी नर्सिंग स्कूल, जयपुर। जाने-माने डॉ. केएम भंडारी का है।
{ग्लोबल नर्सिंग स्कूल, सवाईमाधोपुर। सियासत में दखल रखने वाले अनीस खान का है।
(इनछह स्कूलों को जीएनएम की मान्यता दी गई है।)
नहीं पता क्यों बदल दिए नियम, रिव्यू कराएंगे : चिकित्सा मंत्री
प्रश्न : नर्सिंग कॉलेजों के आवंटन में सभी रसूखदार हैं, खास वजह?
उत्तर: नियमों के अनुसार ही आवंटन किया गया है। जिनके मेडिकल कॉलेज हैं या पर्याप्त बेड हैं, उन्हें मान्यता दी गई है।
पहलीकमेटी ने काफी कॉलेजों का चयन किया, बाद में संख्या नौ रह गई, यह विवादास्पद है?
आईएनसीके इंस्पेक्टर्स ने वीडियो रिकार्डिंग दी। उसके बाद ही चयन किया गया। चयन में सरकार का हस्तक्षेप नहीं होता।
आईएनसीके नियमों में पेरेंटल को मान्यता देने का नियम है, इसे भी नहीं माना गया?
यहसही है कि पेरेंटल हॉस्पिटल वालों को मान्यता दी जानी चाहिए थी। क्यों नहीं दिए गए, इसकी वजह पता की जाएगी। रिव्यू कराने के लिए चर्चा की जाएगी।
{चौधरी नर्सिंग कॉलेज, उदयपुर। विधायक का है।
{अनंता नर्सिंग कॉलेज, राजसमंद। मार्बल कारोबारी नितिन अग्रवाल का।
{बराला नर्सिंग कॉलेज, जयपुर। बराला हॉस्पिटल के मालिक डॉ. श्रवण बराला का है। उनकी भाजपा-कांग्रेस में राजनीतिक पैठ बताई जाती है।
(इनतीनों कॉलेजों को बीएससी की मान्यता दी गई है।)
498 आवेदन आए, 32 को योग्य माना, पर अंतिम समय में नियमों में बदलाव कर नौ को किया आवंटन
संदीप शर्मा | जयपुर
प्रदेश में नर्सिंग कॉलेजों के आवंटन में गड़बड़ियां सामने आई हैं। शुरुआती रिपोर्ट में जहां 32 कॉलेजों को मान्यता के लिए योग्य पाया गया, वहीं एक दिन बाद ही सिर्फ नौ कॉलेजों को मान्यता दी गई। हैरत यह है कि चिकित्सा विभाग ने मान्यता के लिए इंडियन नर्सिंग काउंसिल के नियमों को दरकिनार कर खुद की सुविधानुसार नियम बना लिए। जिन आठ कॉलेजों को आवंटन हुआ है, वे सांसद, विधायक और अतिविशिष्ट लोगों के हैं। इन नौ कॉलेजों को भले ही नियमानुसार मान्यता देने का दावा किया जा रहा हो, लेकिन योग्यता के मापदंड पूरे करने वाले अन्य कॉलेजों को मान्यता नहीं देना सवाल उठाता है।
hin_Deva hin_Deva hin_Deva hin_Deva hin_Deva awa_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva awa_Deva hin_Deva hin_Deva mai_Deva hin_Deva